20.1 Les persones usuàries industrials i assimilables d'aigua, subjectes passius del cànon, amb un consum d'aigua superior a 1.000 m3 anuals i que tinguin per objecte una activitat inclosa en la divisió 05.02 de la secció B i les seccions C, D i E de la CCAE-93, aprovada pel Decret 97/1995 (DOGC núm. 2034, de 4.4.1995), resten obligades a la presentació davant l'Agència Catalana de l'Aigua d'una declaració tributària relativa al volum i a la qualitat del seu abocament d'aigües residuals, que ha de contenir totes les dades necessàries per a la determinació dels elements del tribut.
a) Usuaris i usuàries industrials d'aigua, que tinguin per objecte una activitat inclosa en la divisió 05.02 de la secció B i les seccions C, D, i E de la CCAE-93 i amb consums d'aigua superior a 7.000 m3/any.
b) Usuaris i usuàries industrials d'aigua, que tinguin per objecte una activitat inclosa en les divisions de la CCAE-93 esmentades en l'apartat anterior, i amb un consum anual d'aigua d'entre 1.000 i 7.000 m3.
20.2 Les persones usuàries industrials i assimilables d'aigua que no estiguin incloses en l'apartat anterior, només estan obligades a la presentació de la declaració en el cas que l'Agència els requereixi de manera expressa.
20.3 A l'efecte d'establir els límits de cabal de 1.000 i 7.000 m3/any es considera el valor mitjà dels dos darrers anys, quan es disposi de dades mesurades per comptador, i, cas contrari, es consideren les estimacions que efectuïn els serveis tècnics en base a les dades de què disposin dels elements de mesura instal·lats o bé, en el cas que hi manquin, de les mesures d'ofici i/o estimacions indirectes que es realitzin.
20.1 Els usuaris industrials i assimilables d'aigua, subjectes passius del cànon, amb un consum d'aigua superior a 1.000 m3 anuals i que tinguin per objecte una activitat inclosa en la divisió 05.02 de la secció B i les seccions C, D i E de la CCAE-93, aprovada pel Decret 97/1995 (DOGC 2034, de 4 d'abril de 1995), resten obligats a la presentació davant l'Agència Catalana de l'Aigua d'una declaració relativa al volum i a la qualitat del seu abocament d'aigües residuals, que ha de contenir totes les dades necessàries per a la determinació dels elements del tribut.
a) Usuaris industrials d'aigua, que tinguin per objecte una activitat inclosa en la divisió 05.02 de la secció B i les seccions C, D, i E de la CCAE-93 i amb consums d'aigua superior a 6.000 m3/any.
b) Usuaris industrials d'aigua, que tinguin per objecte una activitat inclosa en les divisions de la CCAE-93 esmentades en l'apartat anterior, i amb un consum anual d'aigua d'entre 1.000 i 6.000 m3.
20.2 Els usuaris industrials i assimilables d'aigua que tinguin per objecte qualsevol altra activitat econòmica i amb consums d'aigua superiors a 6.000 m3/any no resten obligats a la presentació d'aquesta declaració de l'ús i la contaminació de l'aigua, sens perjudici que puguin optar-hi o ser requerits en aquest sentit per l'Agència.
20.3 Els usuaris industrials i assimilables d'aigua que tenen per objecte una activitat econòmica diferent de les previstes en els codis de la CCAE esmentats en l'apartat 1 i consumeixen entre 1.000 i 6.000 m3 anuals, només estan obligats a la presentació de la declaració cas que l'Agència els requereixi de manera expressa.
20.4 Els establiments amb consums inferiors a 1.000 m3/any i que efectuïn alguna de les activitats previstes en l'apartat 1 d'aquest article, únicament han de presentar la declaració a l'efecte de quedar registrats en el cens com a tals.
20.5 No han de presentar la declaració, a excepció de requeriment exprés de l'Agència Catalana de l'Aigua, aquells usuaris industrials d'aigua, amb activitats econòmiques diferents de les anteriors i amb consums inferiors a 1.000 m3/any.
20.6 A l'efecte d'establir els límits de cabal de 1.000 i 6.000 m3/any es considera el valor mitjà dels dos darrers anys, quan es disposi de dades mesurades per comptador, i, cas contrari, es consideren les estimacions que efectuïn els serveis tècnics en base a les dades de què disposin dels elements de mesura instal·lats o bé, en el cas que hi manquin, de les mesures d'ofici i/o estimacions indirectes que es realitzin.